Public procurement notice: Contract Notice
Published: 2020-05-07
Buyer: Εταιρεία Ανάπτυξης και Τουριστικής Προβολής Αθηνών - Αναπτυξιακή Ανώνυμος Εταιρεία Οργανισμού Τοπικής Αυτοδιοίκησης (δ.τ. Ε.Α.Τ.Α. Α.Ε.)
Country: GR
Contract type: Services
Procedure: Open procedure
CPV classification: 72400000 | 79340000 | 79341100 | 79342000 | 79342200
Estimated value: 1503241 EUR
Submission deadline: 2020-06-18
Award criteria: The most economic tender

Technical requirements: Υλοποίηση καμπάνιας γενικής τουριστικής προβολής, για την προώθηση τής Αθήνας ως μια ζωντανή και αυθεντική πόλη.
Αντικείμενο της σύμβασης είναι ο σχεδιασμός και η υλοποίηση ενεργειών προώθησης τής ταυτότητας τής Αθήνας ως μια ζωντανή και αυθεντική πόλη, οι οποίες θα διενεργούνται συμπληρωματικά σε υφιστάμενες στρατηγικής σημασίας δράσεις (εκθέσεις, συνέδρια εκδηλώσεις κ.λπ.), που υλοποιούνται από τρίτους στην πόλη της Αθήνας.
Αναλυτική περιγραφή του φυσικού αντικειμένου της σύμβασης δίδεται στο Παράρτημα Ι: «Αναλυτική περιγραφή φυσικού αντικειμένου της σύμβασης» της διακήρυξης.
Αντικείμενο της σύμβασης αποτελεί ο σχεδιασμός και η εφαρμογή καμπάνιας για την προώθηση τής ταυτότητας τής Αθήνας ως μια ζωντανή και αυθεντική πόλη, σε υφιστάμενες δράσεις (εκθέσεις, συνέδρια, εκδηλώσεις κ.λπ.), που υλοποιούνται από τρίτους στην πόλη της Αθήνας.
Δράση 1: Παροχή υπηρεσιών στρατηγικής επικοινωνίας και σχεδιασμού της καμπάνιας, για την προώθηση της Αθήνας ως μια ζωντανή και αυθεντική πόλη, η οποία θα περιλαμβάνει τα ακόλουθα:
— Π1: Σχεδιασμός στρατηγικής επικοινωνίας της καμπάνιας και αναλυτικό πρόγραμμα δημοσιότητας. Περιλαμβάνει το επικοινωνιακό πλάνο της καμπάνιας, την ταυτότητά της, τους στόχους και τα εργαλεία, για την προώθηση της Αθήνας ως αυθεντικό και ζωντανό προορισμό. Ιδιαίτερη έμφαση θα δοθεί στην αξιοποίηση φυσικών ενεργειών προώθησης, όπως εκδηλώσεις και ενέργειες επικοινωνίας προς το ευρύ κοινό. Θα προσδιοριστούν τουλάχιστον οι επικοινωνιακοί στόχοι, βάσει του οράματος της Ε.Α.Τ.Α., ήτοι η Αθήνα να αναδειχθεί ως μια ζωντανή και αυθεντική πόλη, τα μηνύματα που θα προωθηθούν, τα στοχοθετούμενα κοινά, τα κανάλια και τα μέσα επικοινωνίας που θα αξιοποιηθούν, καθώς και ο συσχετισμός των αποδεκτών και του στόχου επικοινωνίας και των αποδεκτών και του μέσου επικοινωνίας,
— Π2: Σχεδιασμός διαφημιστικών υλικών και εφαρμογών ταυτότητας της καμπάνιας, για τα έντυπα και ψηφιακά μέσα επικοινωνίας. Περιλαμβάνει τουλάχιστον τον σχεδιασμό του απαραίτητου δημιουργικού (design & development), για τα έντυπα και ψηφιακά μέσα, σύμφωνα με την στρατηγική επικοινωνίας, τη δημιουργία πρωτότυπου υλικού προβολής και την παραγωγή video και radio spots. Επίσης, συμπεριλαμβάνεται η σύνταξη των απαραίτητων κειμένων προβολής και των αντίστοιχων σύντομων κειμένων, για τα ηλεκτρονικά κοινωνικά δίκτυα,
— Π3: Παραγωγή περιεχομένου επικοινωνίας για διαφημιστικά μηνύματα, για ηλεκτρονικά μέσα επικοινωνίας. Περιλαμβάνει τη φωτογράφιση, καθώς και την παραγωγή των video και radio spots, και την παραγωγή αφισών για indoor και outdoor ενέργειες προβολής,
— Π4: Υλοποίηση καμπάνιας οnline και offline σε εθνικά και διεθνή Μ.Μ.Ε., και το διαδίκτυο. Περιλαμβάνει τη διαφημιστική προβολή με έντυπες και ψηφιακές καταχωρήσεις σε εθνικά και διεθνή Μ.Μ.Ε., καθώς και τη διαφημιστική προβολή με ραδιοφωνικά και τηλεοπτικά μηνύματα σε εθνικά και διεθνή Μ.Μ.Ε..
Δράση 2: Διενέργεια φυσικών και ψηφιακών προωθητικών ενεργειών (online / offline activations), που αναδεικνύουν την ταυτότητα της Αθήνας ως μια ζωντανή και αυθεντική πόλη, η οποία θα περιλαμβάνει τα ακόλουθα:
— Π5: Υλοποίηση (online/offline) ενεργειών προς ειδικό κοινό· παροχή υπηρεσιών σχεδιασμού, οργάνωσης και υλοποίησης εκδηλώσεων). Σύμφωνα με τη στρατηγική επικοινωνίας και τους στόχους της αναθέτουσας αρχής, η καμπάνια θα περιλαμβάνει φυσικές (offline) και ψηφιακές (online) ενέργειες προώθησης. Ο ανάδοχος αναμένεται να προτείνει τις κατάλληλες φυσικές και ψηφιακές προωθητικές ενέργειες, προκειμένου να επιτευχθούν οι στόχοι της αναθέτουσας αρχής,
— Π6: Ψηφιακή προβολή στα μέσα κοινωνικής δικτύωσης και το διαδίκτυο. Περιλαμβάνει τη χρήση σύγχρονων προωθητικών ψηφιακών εργαλείων, για την προβολή της πόλης τόσο σε ΕΛΛΑΔΑ όσο και σε αγορές· στόχος του εξωτερικού,
— Π7: Σχεδιασμός ενημερωτικής ιστοσελίδας (microsite) και επικαιροποίηση ήδη υπάρχουσας ιστοσελίδας με περιεχόμενο. Περιλαμβάνει τον σχεδιασμό ενημερωτικής ιστοσελίδας, για τις ανάγκες των επιμέρους δράσεων της καμπάνιας και την επικαιροποίηση τής υπάρχουσας ιστοσελίδας προώθησης τής Αθήνας με περιεχόμενο, καθ' όλη τη διάρκεια τού έργου.
Η διάρκεια της σύμβασης ορίζεται σε 18 μήνες από την υπογραφή της και το αργότερο έως 30.4.2022, με δυνατότητα παράτασης, σύμφωνα με το άρθρο 6.2), μετά από αιτιολογημένη απόφαση τής Αναθέτουσας και σύμφωνη γνώμη του Ε.Φ.Δ. μέχρι το 50 % αυτής, ύστερα από αίτημα τού αναδόχου πριν από τη λήξη της διάρκειάς της σε αντικειμενικά δικαιολογημένες περιπτώσεις, που δεν οφείλονται σε υπαιτιότητα τού αναδόχου.
Η σύμβαση εντάσσεται στο υποέργο 4 της Πράξης: «Ολοκληρωμένο πρόγραμμα προώθησης και προβολής της Αθήνας μέσα από B2B και B2C κανάλια», με κωδικό ΟΠΣ 5034507, η οποία έχει ενταχθεί στην ολοκληρωμένη χωρική επένδυση του Δήμου Αθηναίων στο Ε.Π. «Αττική 2014 - 2020», δυνάμει της υπ’ αριθμ. 5040/ΕΦΔ410/28.12.2018 απόφασης (ΑΔΑ: Ρ4520ΡΙΝ-ΨΦΜ) του Ε.Φ.Δ. Ε.Α.Τ.Α. Α.Ε. (αριθ. ενάριθ. έργου 2018ΕΠ08510073).

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι να δραστηριοποιούνται στον τομέα του μάρκετινγκ και της επικοινωνίας, καθώς και της παροχής γενικών επιχειρηματικών συμβουλών διαχείρισης. Ειδικότερα, οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Στην περίπτωση οικονομικών φορέων εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. Οι εγκατεστημένοι στην ΕΛΛΑΔΑ οικονομικοί φορείς, απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο.

Award value: 1503241